H εκτίμηση της θρέψης και του φυσικού γραμματισμού σε παιδιατρικούς ασθενείς με χρόνια νεφρική νόσο
Creators: name: Πίνας, Ιωάννης Ανδρέας Νικολάου
Publisher: name: Aristotle University of Thessaloniki
Year: 2024
Subjects: Παιδιατρική Χρόνια Νεφρική Νόσος
Φυσικός γραμματισμός
Μεσογειακή Δίαιτα
Pediatric Chronic Kidney Disease
Physical Literacy
Mediterranean Diet

description: Εισαγωγή: Η χρόνια νεφρική νόσος είναι μια σημαντική αίτια νοσηρότητας και θνητότητας παγκοσμίως σε ενήλικες αλλά και στον παιδιατρικό πληθυσμό. Αποτελεί μια κλινική οντότητα με πολλές επιπλοκές από διάφορα συστήματα του οργανισμού και επηρεάζεται από παράγοντες που σχετίζονται με τον τρόπο ζωής όπως είναι η διατροφή και η φυσική δραστηριότητα. Σκοπός της μελέτης είναι να ερευνήσει κατά πόσον οι παιδιατρικοί ασθενείς με χρόνια νεφρική νόσο ακολουθούν τα πρότυπα της μεσογειακής διατροφής και το επίπεδο του φυσικού γραμματισμού τους καθώς και τη σχέση μεταξύ νεφρικής λειτουργίας ασθενών με χρόνια νεφρική νόσο με την προσκόλληση στη μεσογειακή διατροφή και το φυσικό γραμματισμό τους. Μέθοδοι: Συμμετείχαν συνολικά 25 παιδιά ηλικίας 7-18 ετών που παρακολουθούνται στα εξωτερικά ιατρεία του Παιδονεφρολογικού τμήματος του Ιπποκράτειου Νοσοκομείου Θεσσαλονίκης. Η νεφρική λειτουργία των ασθενών εκτιμήθηκε μέσω του eGFR χρησιμοποιώντας την εξίσωση του Schwartz. Η αξιολόγηση της διατροφής έγινε μέσω του ερωτηματολογίου της KIDMED το οποίο έχει σταθμιστεί για τον ελληνικό πληθυσμό ενώ η αξιολόγηση του φυσικού γραμματισμού έγινε μέσω του ερωτηματολογίου CAPL-2 της HALO και εκτιμήθηκαν οι τομείς του κινήτρου και της αυτοπεποίθησης για άσκηση καθώς και της γνώσης και κατανόησης γύρω από τη φυσική δραστηριότητα. Τέλος πραγματοποιήθηκε σύγκριση μεταξύ της νεφρικής λειτουργίας και των επιμέρους κατηγοριών της προσκόλλησης στη μεσογειακή δίαιτα και του φυσικού γραμματισμού μέσω μονοπαραγοντικής ανάλυσης διασποράς. Αποτελέσματα: Από τη στατιστική ανάλυση των αποτελεσμάτων των ερωτηματολογίων παρατηρήθηκε χαμηλό ποσοστό προσκόλλησης στη μεσογειακή διατροφή (KIDMED Score ≥ 8 εμφάνισε το 20% των συμμετεχόντων) το οποίο φαίνεται να συμφωνεί με παρόμοιες μελέτες στην Ελληνική επικράτεια. Σε ότι αφορά το φυσικό γραμματισμό παρατηρήθηκε ποσοστό 50% των ερωτηθέντων να βρίσκεται στην ανώτερη βαθμίδα του ερωτηματολογίου («excelling») σε σχέση με το κίνητρο και την αυτοπεποίθηση για άσκηση και στην δεύτερη μεγαλύτερη βαθμίδα («progressing») σε σχέση με τη γνώση και την κατανόηση για τη φυσική δραστηριότητα. Δεν παρατηρήθηκε στατιστικά σημαντική συσχέτιση μεταξύ της νεφρικής λειτουργίας των ερωτηθέντων και της προσκόλλησης στη μεσογειακή διατροφή ή των επιμέρους τομέων του φυσικού γραμματισμού. Συμπεράσματα: Οι διατροφικές συνήθειες του παιδιατρικού πληθυσμού με χρόνια νεφρική νόσο δείχνουν μια απομάκρυνση από τα πρότυπα της μεσογειακής διατροφής. Ακόμη, παρατηρούνται ικανοποιητικά αποτελέσματα στους τομείς του κινήτρου και της κατανόησης της φυσικής δραστηριότητας του φυσικού γραμματισμού. Η διατροφή και η αύξηση της φυσικής δραστηριότητας φαίνεται να παίζουν σημαντικό ρόλο στην εξέλιξη της χρόνιας νεφρικής νόσου και την εμφάνιση των επιπλοκών της. Η μελλοντική έρευνα στους τομείς της διατροφής και της φυσικής δραστηριότητας σε αυτούς τους ασθενείς είναι αναγκαία προκειμένου να σχεδιαστούν στρατηγικές κατάλληλες για τη βελτίωση της ποιότητας ζωής τους.
description: Introduction: Chronic kidney disease is a major cause of morbidity and mortality worldwide in adults as well as in the pediatric population. It is a clinical entity with many complications from various body systems and is influenced by lifestyle factors such as diet and physical activity. The purpose of the study is to investigate whether pediatric patients with chronic kidney disease follow the Mediterranean diet patterns and their level of physical literacy as well as the relationship between renal function of patients with chronic kidney disease with adherence to the Mediterranean diet and their physical literacy. Methods: A total of 25 children aged 7-18 years attended the outpatient clinics of the Pediatric Nephrology Department of the Hippocrates Hospital of Thessaloniki. Patients' renal function was assessed by eGFR using the Schwartz equation. Nutrition was assessed through the KIDMED questionnaire, which has been weighted for the Greek population, while physical literacy was assessed through the HALO CAPL-2 questionnaire, and the areas of exercise motivation and self-confidence as well as knowledge and understanding were assessed around physical activity. Finally, a comparison was made between renal function and individual categories of adherence to the Mediterranean diet and physical literacy through univariate analysis of variance. Results: From the statistical analysis of the results of the questionnaires, a low rate of adherence to the Mediterranean diet was observed (20% of the participants showed a KIDMED Score ≥ 8), which seems to agree with similar studies in the Greek territory. In terms of physical literacy, 50% of the respondents were observed to be in the highest level of the questionnaire ("excelling") in relation to motivation and self-confidence for exercise and in the second highest level ("progressing") in relation to knowledge and understanding about physical activity. No statistically significant correlation was observed between respondents' kidney function and adherence to the Mediterranean diet or individual domains of physical literacy. Conclusions: Dietary habits of the pediatric population with chronic kidney disease show a departure from Mediterranean diet patterns. Also, satisfactory results are observed in the areas of motivation and understanding of physical activity of physical literacy. Diet and increased physical activity seem to play an important role in the progression of chronic kidney disease and the occurrence of its complications. Future research in the areas of nutrition and physical activity in these patients is necessary in order to design strategies suitable for improving their quality of life.